George Lucas fortalte i et intervju at filmseriens hovedskurk er keiseren, men at det i hver eneste film er en «høyre hånd»: Darth Vader i de originale filmene, Darth Maul i og grev Dooku i . Lucas ville at også skulle ha en slik rollefigur, så under produksjonen diskuterte flere produksjonsarbeidere hva som skremte dem mest, og ting som kom fram var blant annet romvesener og insekter. Det ble lagt fram flere forslag, og etter en stund ble disse samlet for Lucas som valgte ut noen av dem han likte best. Han ønsket ikke å rekonstruere Darth Vader, men samtidig at det ikke skulle se for djevelsk ut. Etter en uke med videoutvikling av valgene, valgte Lucas ut det som ble General Grievous. Det endelige valget ble tegnet av konseptillustratøren Warren Fu. George Lucas beskrev Grievous som «et romvesen fanget i et droideskall, noe som reflekterer Anakins skjebne».